
REPUBLIKA HRVATSKA
KARLOVACKA ZUPANIIA
OPCINA CETINGRAD




Općinski načelnik
KLASA: 240-02/26-01/01
URBROJ: 2133-7-01/1-26-6
U Cetingradu, 02. rujna 2026. godine
Temeljem članka 24. stavka 1. Zakona o sustavu civilne zaštite („Narodne novine“ broj: 82/15, 118/18, 21/20, 20/21 i 114/22), članka 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19 i 17/20) i članka 47. Statuta Općine Cetingrad ("Glasnik Karlovačke županije" br. 11/21 i 36a/21)  općinski načelnik Općine Cetingrad donosi
O D L U K U

o osnivanju i imenovanju Stožera civilne zaštite

Općine Cetingrad
Članak 1.
Ovom Odlukom osniva se Stožer civilne zaštite Općine Cetingrad (u daljnjem tekstu: Stožer), te imenuje načelnik, zamjenik načelnika i članovi Stožera.

Stožer je stručno operativno i koordinativno tijelo koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama. 

Članak 2.

Radom stožera civilne zaštite rukovodi načelnik Stožera, a kada se proglasi velika nesreća rukovođenje preuzima općinski načelnik Općine Cetingrad. Način rada i odlučivanja Stožera uređuje se Poslovnikom o radu Stožera.
Članak 3.

Stručne, administrativne i tehničke poslove za Stožer civilne zaštite Općine Cetingrad, kao i uvjete za njegov rad osigurava Jedinstveni upravni odjel Općine Cetingrad.

Članak 4.

U Stožer civilne zaštite Općine Cetingrad imenuju se:
1. Za načelnika Stožera: Tomislav Medved – predsjednik Dobrovoljnog vatrogasnog društva Cetingrad,
2. Za zamjenika načelnika Stožera: Zoran Golek – Viši stručni suradnik za komunalne poslove Općine Cetingrad,
3. Za članove:
3.1. Miodrag Medved – pročelnik Jedinstvenog upravnog odjela Općine Cetingrad

3.2. Alenko Hudak - predstavnik Službe civilne zaštite Karlovac

3.3. Ivan Kalić – predstavnik Policijske postaje Slunj

3.4. Ivanka Magdić – predstavnica Doma zdravlja Slunj

3.5. Marija Lucić – predstavnica Crvenog križa Slunj

3.6. Mišo Kamber – predstavnik Hrvatske gorske službe spašavanja stanica Karlovac

3.7. Nikola Mlinac – predstavnik udruge Lovačko društvo Kuna Cetingrad

3.8. Ilija Cindrić – predstavnik povjerenika civilne zaštite Općine Cetingrad.,

Članak 5.

Danom stupanja na snagu ove Odluke prestaje važiti Odluka o osnivanju i imenovanju Stožera civilne zaštite Općine Cetingrad („Glasnik Karlovačke županije“ broj 2/26).

Članak 6.

Ova Odluka stupa na snagu osmi dan od dana objave, a objaviti će se u Glasniku Karlovačke županije.

